cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy en cy cy cy fr cy cy cy cy cy cy nl cy la es cy nb cy eo en cy su cy ceb cy cy ca en cy nl en cy su cy su cy es es en es
Geraint Jarman yn derbyn Gwobr Cyfraniad Arbennig | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Bythefnos yn ôl, aeth Rhys Dafis i Wobrau’r Selar 2017. Cyflwynwyd un o arwyr y Sîn Roc Gymraeg gyda gwobr ‘Cyfraniad Oes’ gan gylchgrawn Y Selar ar y nos Wener yn Aberystwyth.
Yn ogystal â derbyn y wobr, cymerodd y cerddor o Gaerdydd ran mewn sgwrs gydag Emyr Glyn Williams, un o sefydlwyr y label recordio Ankst, a chwaraeodd set acwstig mewn gig arbennig yn neuadd Pantycelyn, fel rhan o benwythnos Gwobrau’r Selar.
Agorwyd y gig gan The Gentle Good, sef enw llwyfan y cerddor gwerin o Gaerdydd, Gareth Bonello. Mae Gareth wedi cyfrannu at dair albym diwethaf Jarman, gan gynnwys pob cân ar ei albym diweddaraf, y gwerinol Tawel yw’r Tymor, felly roedd yn ddewis naturiol i agor y noson. Ymysg yr uchafbwyntiau roedd ‘Pen Draw’r Byd’ oddi ar ei albym ddiweddaraf, Adfeilion, a ‘Llosgi Pontydd’, ei gân mwyaf adnabyddus. Mae’n hoff o siarad wrth diwnio’i gitâr rhwng caneuon, ac roedd y straeon, er yn gyfarwydd i unrhywun sydd wedi bod i un o’i gigs o’r blaen, yn dal yr un mor ddoniol ag erioed.
Yna daeth y foment yr oedd pawb yn aros amdani. Chwaraeodd Jarman a’r band set o ganeuon acwstig oddi ar ei dair albym diweddaraf, ac er bod y band yr un peth a’i berfformiadau arferol (heblaw am Gareth Bonello), roedd yna naws llawer mwy minimalistaidd i’r gig hwn i’w gymharu â’r setiau rwyf wedi ei weld yn chwarae yn y gorffennol. Am fod yr awyrgylch yn hamddenol a’r dorf yn gwrando’n astud, roedd yn medru sôn am gefndir ac ystyr y caneuon cyn eu chwarae, oedd yn ychwanegu haen arall i’r profiad. Fy ffefrynnau o’r set yma oedd ‘Tawel yw’r Tymor’, ‘Helo Hiraeth’, ‘Brecwast Astronot’ a’i gân olaf, ‘Luned yn y Cae’.
Mewn penwythnos llawn bandiau gwych dyma oedd fy uchafbwynt i, ac mae’n amlwg o ymateb y dorf fod llawer yn cytuno. Mae’n anodd meddwl am unrhyw artist arall o’r 70au a fedrai chwarae set cyfan o ganeuon sy’n llai na deg mlwydd oed a chael y fath ymateb! Roedd hefyd yn ddiddorol gweld set oedd yn gymaint o ymadawiad o’i gigs arferol. Ers rhyddhau ei albym cyntaf, Gobaith Mawr y Ganrif, yn 1976, record oedd yn cymysgu reggae, roc trwm, a gwerin, mae wedi dod yn adnabyddus am gigs swnllyd a chyffrous, ond gwnaeth y noson hon ddangos ochr hollol wahanol ohono. Mae’n artist toreithiog sydd wedi arbrofi gyda nifer o genres gwahanol, ac wedi llwyddo i addasu ei arddull i fynd gyda’r amser. Mae’n braf ei weld yn cael cydnabyddiaeth am ei waith, a gobeithiaf y bydd yn parhau i ryddhau cerddoriaeth am flynyddoedd i ddod.
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.